Radio Dukagjini

Radio Dukagjini është një radiostacion privat dhe komercial kosovar, që shërben rajonin e Kosovës përmes frekuencave kombëtare. Selinë e vet e ka në Prishtinë, Kosovë.

Ai u themelua më 16 shtator 1999 në Pejë, Kosovë si radio lokale nga sipërmarrësit Agim Lluka dhe Ekrem Lluka. Pas vdekjes së vëllait të tij, Ekrem Lluka trashëgoi pronësinë e radios si dhe televizionit. Ai ofron program të përgjithshëm. Drejtoreshë e radios është personaliteti radiofonik Edita Doli, njëherit moderatore e emisionit Radar. Ai transmeton në frekuencat kombëtare 105.1, 99.7, 94.5 dhe 92.7 MHz.

Historia

Radio Dukagjini u themelua me një staf të vogël më 16 shtator 1999 si radio lokale për rajonin e Pejës, nën patronazhin e drejtorit Agim Lluka dhe kryeredaktorit Feim Kurhasani. Ai transmetonte në frekuencat 106.3 MHz, me program plotësisht muzikor. Shtesa e programeve argëtuese filloi më 3 tetor 1999, me një program të orarit të pjesshëm nga ora 08:00 deri në orën 01:00. Një vit më vonë u themelua televizioni Dukagjini.

Më 11 qershor 2001, Radio Dukagjini kaloi nga radio lokale në kombëtare, dhe filloi së transmetuari nga dy studio në Prishtinë dhe Pejë. Në vitin 2015, u zhvendos plotësisht në Prishtinë, me seli në Shkabaj.

 Referime 

Kategoria:Stacione televizive në Kosovë
Kategoria:Stacione radio në Kosovë